Sawisé ngrampungaké pendhidhikan ing HBS, Johannes Bijleveld mèlu ujian pejabat dhuwur lan lulus. Bijleveld miwiti kariré minangka kontrolir pamula ing Nganjuk taun 1908 nganti taun 1911. Banjur dhèwèké ngalih tugas ing Bojonegoro, Sukabumi, lan pungkasané ing Bandung. Banjur dhèwèké mlebu akadhemi kapegawéyan ing Den Haag lan sawisé iku dhèwèké mèlu ujian notaris cilik-cilikan. Dhèwèké bali menyang Hindia-Walanda taun 1925, tekan telung taun nyambut gawé dadi kontrolir lan asistèn résidhèn ing Semarang. Taun 1928, Bijleveld diangkat dadi résidhèn. Sawisé iku banjur cuti menyang Éropah. Taun 1932 dhèwèké diangkat dadi Gubernur Jawa Tengah. Saka taun 1934-1939, dhèwèké njabat dadi Gubernur Yogyakarta.